ΝΟΜΟΣ ΠΟΥ ΠΡΟΒΛΕΠΕΙ ΓΙΑ ΤΗΝ ΚΑΤΑΓΡΑΦΗ ΚΑΙ ΠΑΡΑΚΟΛΟΥΘΗΣΗ ΤΙΜΩΝ ΛΙΑΝΙΚΗΣ ΠΩΛΗΣΗΣ ΠΡΟΙΟΝΤΩΝ

|  |  |
| --- | --- |
| Προοίμιο. | ΕΠΕΙΔΗ, για σκοπούς προστασίας των συμφερόντων των καταναλωτών, κρίνεται αναγκαία η καλύτερη δυνατή ενημέρωση των καταναλωτών για τις τιμές αγοράς, η οποία θα επιτευχθεί μέσω της εισαγωγής ενός ψηφιακού εργαλείου παρουσίασης τιμών καταναλωτικών προϊόντων το οποίο θα ενισχύσει τη διαφάνεια και την άμεση πληροφόρηση του Κύπριου καταναλωτή για τις τιμές και τη διαθεσιμότητα σημαντικών για το νοικοκυριό προϊόντων,  |
|  |  |
|  | ΚΑΙ ΕΠΕΙΔΗ, η εισαγωγή ενός ψηφιακού εργαλείου παρουσίασης τιμών προϊόντων, θα συμβάλει στις προσπάθειες της Υπηρεσίας Προστασίας Καταναλωτή να παρακολουθεί την αγορά, με σκοπό την αποτελεσματικότερη άσκηση των αρμοδιοτήτων της και την καλύτερη διασφάλιση των συμφερόντων των καταναλωτών, |
|  |  |
|  | KAI ΕΠΕΙΔΗ, κρίνεται απαραίτητη η συνεχής εφαρμογή πρόσθετων πολιτικών στήριξης των καταναλωτών, έτσι ώστε να αντιμετωπίζονται με τον καλύτερο δυνατό τρόπο οποιεσδήποτε αρνητικές οικονομικές συνθήκες, ιδίως, σε περιόδους εξωγενών κρίσεων που επηρεάζουν την αγοραστική δύναμη και τα γενικότερα συμφέροντα των καταναλωτών,  |
|  |  |
|  | Για όλους τους πιο πάνω λόγους, η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος.  | 1. Ο παρών Nόμος θα αναφέρεται ως ο περί Καταγραφής και Παρακολούθησης Τιμών Λιανικής Πώλησης Προϊόντων Nόμος του 2023. |
|  |  |
|  |  |
|  |  |
|  |  |
|  | ΜΕΡΟΣ ΙΕΡΜΗΝΕΙΑ ΚΑΙ ΕΙΣΑΓΩΓΙΚΕΣ ΔΙΑΤΑΞΕΙΣ |
|  |  |
| Ερμηνεία. | 2. Στον παρόντα Νόμο, εκτός εάν από το κείμενο προκύπτει διαφορετική έννοια- |
|  |  |
|  | «Αρμόδια Αρχή» σημαίνει τον Διευθυντή της Υπηρεσίας Προστασίας Καταναλωτή του Υπουργείου Ενέργειας, Εμπορίου και Βιομηχανίας και οποιονδήποτε λειτουργό της εν λόγω υπηρεσίας ή άλλο πρόσωπο ειδικά εξουσιοδοτημένο από αυτόν δυνάμει των διατάξεων του άρθρου 11·  |
|  |  |
|  | «Δημοκρατία» σημαίνει την Κυπριακή Δημοκρατία∙ |
|  |  |
|  | «διάταγμα» σημαίνει διάταγμα το οποίο εκδίδεται δυνάμει των διατάξεων του παρόντος Νόμου και δημοσιεύεται στην Επίσημη Εφημερίδα της Δημοκρατίας· |
|  |  |
|  | «Διευθυντής» σημαίνει τον Διευθυντή της Υπηρεσίας Προστασίας Καταναλωτή του Υπουργείου· |
|  |  |
|  | «επιχείρηση τροφίμων και άλλων προϊόντων» ή «επιχείρηση» σημαίνει την επιχείρηση υπεραγορών τροφίμων και άλλων προιόντων η οποία ασκει δραστηριότητες λιανικής πώλησης προϊόντων· |
|  |  |
|  | «ηλεκτρονική πρατφόρμα» σημαίνει το ηλεκτρονικό σύστημα με την ονομασία “e-καλάθι” και με ηλεκτρονική διεύθυνση [www.e-kalathi.gov.cy](http://www.e-kalathi.gov.cy), η οποία προβλέπεται στις διατάξεις του άρθρου 7· |
|  |  |
|  | «κωδικός προϊόντος» σημαίνει τον κωδικό που ορίζει ο Υπουργός για ένα προϊόν ο οποίος αντιστοιχεί σε όλους τους γραμμικούς κώδικες που αφορούν το συγκεκριμένο προϊόν και οι οποίοι διατίθενται στην αγορά· |
|  |  |
|  | «μοναδιαία τιμή» σημαίνει την τελική λιανική τιμή, συμπεριλαμβανομένων του φόρου προστιθέμενης αξίας και όλων των λοιπών φόρων, η οποία ισχύει για ποσότητα ενός χιλιόγραμμου, ενός λίτρου, ενός μέτρου, ενός τετραγωνικού μέτρου ή ενός κυβικού μέτρου του προϊόντος ή όταν τα προϊόντα πωλούνται με αριθμό, την τελική τιμή για ένα μεμονωμένο προϊόν· |
|  |  |
| Παράρτημα.  | «προϊόν» σημαίνει οποιοδήποτε αγαθό αποτιμείται σε χρήμα, το οποίο έχει την υψηλότερη κατανάλωση και εμπίπτει στις κατηγορίες προϊόντων που περιλαμβάνονται στο Παράρτημα, το οποίο διατίθεται στις επιχειρήσεις τροφίμων και άλλων προϊόντων· |
|  |  |
|  | «τιμή πώλησης» σημαίνει την τελική λιανική τιμή που ισχύει για μία μονάδα του προϊόντος ή για δεδομένη ποσότητα του προϊόντος, συμπεριλαμβανομένων του φόρου προστιθέμενης αξίας και όλων των λοιπών φόρων∙ |
|  |  |
|  | «Υπουργείο» σημαίνει το Υπουργείο Ενέργειας, Εμπορίου και Βιομηχανίας· |
|  |  |
|  | «Υπουργός» σημαίνει τον Υπουργό Ενέργειας, Εμπορίου και και Βιομηχανίας. |
|  |  |
| Σκοπός του παρόντος Νόμου.112(Ι) του 202146(Ι) του 2022166(Ι) του 2022.104(Ι) του 2012146(I) του 2018142(I) του 2022. | 3. Ο παρών Νόμος θεσπίζει κανόνες σχετικά με τη διαδικασία καταγραφής και παρακολούθησης τιμών πώλησης προϊόντων, με στόχο αφενός, την άμεση και καλύτερη ενημέρωση των καταναλωτών για την ημερήσια τιμή λιανικής πώλησης προϊόντων τα οποία καθορίζονται σε διάταγμα και αφετέρου, την παρακολούθηση των τιμών από την Αρμόδια Αρχή για σκοπούς άσκησης των αρμοδιοτήτων της, δυνάμει των διατάξεων του παρόντος Νόμου, του περί Προστασίας του Καταναλωτή Νόμου και του περί Καθορισμού Ανωτάτων Τιμών Χονδρικής και Λιανικής Πώλησης σε Ειδικές Περιπτώσεις Νόμου. |
|  |  |
|  | ΜΕΡΟΣ ΙΙΚΑΤΑΓΡΑΦΗ ΤΙΜΩΝ ΠΩΛΗΣΗΣ ΠΡΟΙΟΝΤΩΝ |
|  |
| Επιχειρήσεις που υποβάλλουν τιμέςπώλησης προϊόντων. | 4.-(1) Οι επιχειρήσεις τροφίμων και άλλων προϊόντων με ετήσιο κύκλο εργασιών άνω των πέντε εκατομμυρίων ευρώ (€5.000.000) υποβάλλουν τιμές πώλησης σύμφωνα με τις διατάξεις του παρόντος Νόμου. |
|  |  |
|  |  (2) Οποιαδήποτε άλλη επιχείρηση τροφίμων και άλλων προϊόντων με ετήσιο κύκλο εργασιών κάτω των πέντε εκατομμυριών ευρώ (€5.000.000) δύναται να υποβάλλει τιμές πώλησης προιόντων δυνάμει των διατάξεων του παρόντος Νόμου.  |
|  |  |
|  |  (3) Για σκοπούς του παρόντος άρθρου ο κύκλος εργασιών υπολογίζεται βάσει των οικονομικών καταστάσεων της αμέσως προηγούμενης, από την έκδοση του διατάγματος, οικονομικής περιόδου. |
|  |  |
| Κωδικοί προϊόντωνγια τα οποία υποβάλλονται τιμές πώλησης. | 5.-(1) Ο Υπουργός καθορίζει με διάταγμα τους κωδικούς προϊόντων για τους οποίους υποβάλλονται από τις επιχειρήσεις δυνάμει των διατάξεων του άρθρου 4, τιμές πώλησης, σύμφωνα με τη διαδικασία που καθορίζεται στον παρόντα Νόμο ή/και στους δυνάμει αυτού εκδιδόμενους Κανονισμούς ή/και γνωστοποιήσεις του Διευθυντή.  |
|  |  |
|  |  (2) Οι κωδικοί προϊόντων οι οποίοι καθορίζονται στο διατάγμα αναθεωρούνται περιοδικά με βάση τις πωλήσεις τους και τις εποχικές ανάγκες, με διάταγμα που εκδίδεται από τον Υπουργό. |
|  |  |
| Στοιχεία που υποβάλλουν οι επιχειρήσεις. | 6.-(1) Οι επιχειρήσεις υποβάλλουν μέσω της ηλεκτρονικής πρατφόρμας τα ακόλουθα στοιχεία:  |
|  |  |
|  | (α) | Την επωνυμία της επιχείρησης·  |
|  |  |  |
|  | (β) | τον αριθμό φορολογικής ταυτότητας της επιχείρησης· και  |
|  |  |  |
|  | (γ) | την ταχυδρομική διεύθυνση της επιχείρησης. |
|  |  |
|  |  (2) Για τα προϊόντα των οποίων οι κωδικοί περιλήφθηκαν σε διάταγμα, οι επιχειρήσεις υποβάλλουν μέσω τυποποιημένου εντύπου, το οποίο καθορίζεται με γνωστοποίηση του Διευθυντή που δημοσιεύεται στην Επίσημη Εφημερίδα της Δημοκρατίας, τα ακόλουθα στοιχεία: |
|  |  |
|  | (α) | Την τιμή πώλησης του προϊόντος όπως αυτή αναγράφεται στο προϊόν ή στη συσκευασία του ή στα ράφια της επιχείρησης που είναι τοποθετημένο το προϊόν· |
|  |  |  |
|  | (β) | τη μοναδιαία τιμή. |
|  |  |
| Ανάπτυξη ηλεκτρονικής πλαφόρμας και διαδικασία υποβολής τιμών πώλησης προϊόντων. | 7.-(1) Η Αρμόδια Αρχή μεριμνά για την ανάπτυξη και λειτουργία της ηλεκτρονικής πλατφόρμας, η οποία αποτελεί το εργαλείο για την αποτελεσματική εφαρμογή των διατάξεων του παρόντος Νόμου.  |
|  |  |
|  |  (2) Η διασύνδεση των επιχειρήσεων με την ηλεκτρονική πρατφόρμα γίνεται μέσω ασφαλούς διαδικασίας, η οποία καθορίζεται με γνωστοποίηση του Διευθυντή η οποία δημοσιεύεται στην Επίσημη Εφημερίδα της Δημοκρατίας.  |
|  |  |
|  |  (3) Οι επιχειρήσεις τροφίμων και άλλων προϊόντων υποβάλλουν τα στοιχεία που αναφέρονται στις διατάξεις του άρθρου 6, μέσω της ηλεκτρονικής πλατφόρμας. |
|  |  |
|  |  (4) Χωρίς επηρεασμό των διατάξεων του εδαφίου (5), η υποβολή τιμών πώλησης προϊόντων πραγματοποιείται από τις επιχειρήσεις καθημερινά το αργότερο μέχρι τις 8:00 π.μ. ή σε ώρα η οποία καθορίζεται από τον Διευθυντή με γνωστοποίησή του η οποία δημοσιεύεται στην Επίσημη Εφημερίδα της Δημοκρατίας. |
|  |  |
|  |  (5) Σε περίπτωση κατά την οποία υπάρξει για οποιονδήποτε λόγο, εντός της ίδιας ημέρας, αλλαγή της τιμής πώλησης του προϊόντος, ως αυτή ήδη υποβλήθηκε, η επιχειρήση τροφίμων και άλλων προϊόντων αναπροσαρμόζει άμεσα την τιμή την οποία υπέβαλε στην ηλεκτρονική πλατφόρμα.  |
|  |  |
|  |  (6) Η επιχείρηση είναι υπεύθυνη για την ποιότητα της υποδομής που διαθέτει για τη χρήση της ηλεκτρονικής πλατφόρμας και την υποβολή των στοιχείων που αναφέρονται στις διατάξεις του άρθρου 6. |
|  |  |
|  |  (7) H Αρμόδια Αρχή είναι υπεύθυνη για τη δημοσιοποίηση στην ηλεκτρονική πλατφόρμα των τιμών πώλησης των προϊόντων που υποβάλλονται από τις επιχειρήσεις, ώστε αυτές να τίθενται στη διάθεση των καταναλωτών. |
|  |  |
|  | ΜΕΡΟΣ III ΕΛΕΓΧΟΣ ΣΥΜΜΟΡΦΩΣΗΣ KAI ΕΞΟΥΣΙΕΣ ΑΡΜΟΔΙΑΣ ΑΡΧΗΣ |
|  |  |
| Εξουσίες Αρμόδιας Αρχής. | 8.-(1) Η Αρμόδια Αρχή έχει εξουσία να διερευνά τη συμμόρφωση των επιχειρήσεων τροφίμων και άλλων προϊόντων με τις διατάξεις του παρόντος Νόμου ή/και να εξετάζει και διερευνά, κατόπιν υποβολής παραπόνου ή/και αυτεπάγγελτα, τυχόν παραβάσεις των διατάξεων του παρόντος Νόμου. |
|  |  |
|  |  (2) Κατά τη διεξαγωγή οποιασδήποτε έρευνας, η Αρμόδια Αρχή δύναται να- |
|  |  |
|  | (α) | ζητεί και λαμβάνει από οποιοδήποτε πρόσωπο το οποίο αφορά η έρευνα και για το οποίο εύλογα πιστεύει ή θεωρεί ότι κατέχει οποιεσδήποτε πληροφορίες ή/και έχει υπό τον έλεγχο ή/και την εξουσία του οποιαδήποτε έγγραφα ή/και στοιχεία σχετικά με την έρευνα, τις εν λόγω πληροφορίες ή/και έγγραφα ή/και στοιχεία· |
|  |  |  |
|  | (β) | εισέρχεται χωρίς προηγούμενη προειδοποίηση και οποιαδήποτε εύλογη ώρα, επιδεικνύοντας πιστοποιητικό της ιδιότητάς του, σε οποιοδήποτε κτήριο ή υποστατικό ή άλλον χώρο, εξαιρουμένης της κατοικίας, στον οποίο έχει εύλογη αιτία να πιστεύει ότι φυλάσσονται στοιχεία ή/και έγγραφα που σχετίζονται με την έρευνα∙ |
|  |  |  |
|  | (γ) | διεξάγει τέτοιες έρευνες, ελέγχους, επιτόπιες επιθεωρήσεις και διευρευνήσεις, όταν αυτές κρίνονται αναγκαίες, ώστε να διαπιστωθεί κατά πόσο τεκμηριώνεται η υποβολή ή μη, ψευδών, ελλιπών, ανακριβών ή/και παραπλανητικών πληροφοριών. |
|  |  |
|  |  (3) Απαγορεύεται σε οποιοδήποτε πρόσωπο να παρακωλύει ή να παρεμποδίζει με πράξη ή παράλειψη την Αρμόδια Αρχή κατά την εκτέλεση των καθηκόντων της. |
|  |  |
|  |  |
|  |  |
|  |  |
|  | ΜΕΡΟΣ IV ΕΠΙΒΟΛΗ ΔΙΟΙΚΗΤΙΚΩΝ ΠΡΟΣΤΙΜΩΝ ΚΑΙ ΑΣΚΗΣΗ ΙΕΡΑΡΧΙΚΗΣ ΠΡΟΣΦΥΓΗΣ |
|  |  |
| Επιβολή διοικητικού προστίμου. | 9.-(1) Σε περίπτωση κατά την οποία ο Διευθυντής διαπιστώσει ότι επιχείρηση τροφίμων και άλλων προϊόντων, εκ προθέσεως ή εξ αμελείας, δεν έχει υποβάλει στοιχεία ή ότι έχει υποβάλει ψευδείς, ελλιπείς, ανακριβείς ή παραπλανητικές πληροφορίες ή σε περίπτωση κατά την οποια, πρόσωπο παρακωλύει ή παρεμποδίζει την Αρμόδια Αρχή κατά την εκτέλεση των καθηκόντων της ή σε περίπτωση κατά την οποία, επιχείρηση παραλείπει να συμμορφωθεί με υποχρέωση που επιβάλλει ο Νόμος, ο Διευθυντής δύναται να- |
|  |  |
|  | (α) | διατάξει τον παραβάτη όπως τερματίσει άμεσα την παράβαση και αποφύγει επανάληψή της στο μέλλον·  |
|  |  |  |
|  | (β) | επιβάλει διοικητικό πρόστιμο, αναλόγως της φύσης, της βαρύτητας και της διάρκειας της παράβασης, ύψους μεχρι πενήντα χιλιάδες ευρώ (€50.000)· |
|  |  |  |
|  | (γ) | σε περίπτωση συνέχισης της παράβασης επιβάλει διοικητικό πρόστιμο μέχρι χίλια ευρώ (€1.000), για κάθε ημέρα συνέχισης της παράβασης· |
|  |  |  |
|  | (δ) | σε περίπτωση που η παράβαση τερματιστεί, επιβάλει διοικητικό πρόστιμο, αναλόγως της φύσης, της βαρύτητας και της διάρκειας της παράβασης, το οποίο δεν ξεπερνά τις πέντε χιλιάδες ευρώ (€5000).  |
|  |  |
|  |  (2) Ο Διευθυντής αιτιολογεί δεόντως την απόφασή του σε σχέση με την άσκηση οποιασδήποτε εξουσίας η οποία προβλέπεται στις διατάξεις του εδαφίου (1). |
|  |  |
|  |  (3) Τα προβλεπόμενα στο εδάφιο (1) διοικητικά πρόστιμα επιβάλλονται στον παραβάτη από τον Διευθυντή, αφού προηγουμένως ο τελευταίος δώσει την ευκαιρία στο πρόσωπο που αφορά η παράβαση ή εκπρόσωπό του να ακουστεί προφορικώς ή/και γραπτώς. |
|  |  |
|  |  (4) Το επιβληθέν διοικητικό πρόστιμο καθίσταται άμεσα πληρωτέο και η διαδικασία είσπραξής του δεν αναστέλλεται λόγω της ενδεχόμενης καταχώρισης προσφυγής στο Διοικητικό Δικαστήριο κατά της απόφασης του Διευθυντή. |
|  |  |
|  |  (5) Σε περίπτωση παράλειψης πληρωμής του επιβαλλόμενου διοικητικού προστίμου, ο Διευθυντής λαμβάνει δικαστικά μέτρα και το οφειλόμενο ποσό εισπράττεται ως αστικό χρέος οφειλόμενο προς τη Δημοκρατία. |
|  |  |
| Ιεραρχικήπροσφυγή. | 10.-(1) Πρόσωπο το οποίο δεν ικανοποιείται από την απόφαση του Διευθυντή, δύναται, εντός τριάντα (30) ημερών από την κοινοποίηση σε αυτόν της απόφασης, να ασκήσει ιεραρχική προσφυγή κατά της απόφασης του Διευθυντή ενώπιον του Υπουργού, στην οποία εκτίθενται οι λόγοι που την υποστηρίζουν. |
|  |  |
|  |  (2) Ο Υπουργός ή εκπρόσωπός του εξετάζει την ιεραρχική προσφυγή και εάν σε οποιαδήποτε περίπτωση θεωρήσει αυτό αναγκαίο ή σκόπιμο, παρέχει την ευκαιρία στον προσφεύγοντα να υποστηρίξει τους λόγους στους οποίους στηρίζεται η προσφυγή του. |
|  |  |
|  |  (3) Ο Υπουργός αποφασίζει επί της ιεραρχικής προσφυγής και κοινοποιεί την απόφασή του στον προσφεύγοντα εντός τριάντα (30) ημερολογιακών ημερών από την ημερομηνία άσκησης της προσφυγής. |
|  |  |
|  |  (4) Ο Υπουργός δύναται να εκδόσει μία από τις ακόλουθες αποφάσεις: |
|  |  |
|  | (α) | Να επικυρώσει την προσβαλλόμενη απόφαση· ή |
|  |  |  |
|  | (β) | να τροποποιήσει την προσβαλλόμενη απόφαση· ή |
|  |  |  |
|  | (γ) | να ακυρώσει την προσβαλλόμενη απόφαση: |
|  |  |  |
|  |  |  Νοείται ότι, σε περίπτωση ακύρωσης της απόφασης, ο Υπουργός δύναται να προβεί στην έκδοση νέας απόφασης σε αντικατάσταση της προσβαλλόμενης. |
|  |  |
|  | ΜΕΡΟΣ VΠΟΙΚΙΛΕΣ ΔΙΑΤΑΞΕΙΣ |
|  |  |
| Ποινικά αδικήματα. | 11. Πρόσωπο το οποίο παραβαίνει ή παραλείπει να συμμορφωθεί με τις διατάξεις του παρόντος Νόμου ή των εκδιδόμενων δυνάμει αυτού Κανονισμών ή διαταγμάτων, είναι ένοχο αδικήματος και, σε περίπτωση καταδίκης του, υπόκειται σε ποινή φυλάκισης που δεν υπερβαίνει το ένα (1) έτος ή σε χρηματική ποινή που δεν υπερβαίνει τις πέντε χιλιάδες ευρώ (€5000) ή και στις δύο αυτές ποινές. |
|  |  |
| Εξουσιοδότηση. | 12.-(1) Ο Διευθυντής δύναται να μεταβιβάζει γραπτώς, σε λειτουργό της Υπηρεσίας Προστασίας Καταναλωτή ή/και άλλης υπηρεσίας του Υπουργείου, την άσκηση οποιασδήποτε εξουσίας την οποία ο παρών Νόμος ή οι Κανονισμοί χορηγούν και αναθέτουν στην Αρμόδια Αρχή και σε περίπτωση τέτοιας μεταβίβασης, ο Διευθυντής διατηρεί την εξουσία να ασκεί τη μεταβιβαζόμενη εξουσία κατά τη διάρκεια της εν λόγω μεταβίβασης. |
|  |  |
|  |  (2) Λειτουργός στον οποίον ανατίθεται η άσκηση εξουσίας, κατά τα προβλεπόμενα στο εδάφιο (1), ασκεί την εν λόγω εξουσία σύμφωνα με τις οδηγίες του Διευθυντή προς αυτόν. |
|  |  |
|  |  (3) Ο Διευθυντής δύναται να τροποποιεί και να ανακαλεί μεταβίβαση που έκανε, κατά τα προβλεπόμενα στο εδάφιο (1), με γραπτή ειδοποίηση προς τον λειτουργό στον οποίο έγινε η μεταβίβαση. |
|  |  |
| Προστασία δεδομένων προσωπικού χαρακτήραΕπίσημηΕφημερίδατης Ε.Ε.:L119,4.5.2016,σ. 1.125(I) του 201826(I) του 2022. | 13. Η συλλογή και επεξεργασία πληροφοριών ή/και δεδομένων προσωπικού χαρακτήρα διενεργείται τηρουμένων των διατάξεων του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας των δεδομένω προσωπικού χαρακτήρα και για την ελεύθεη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) και του περί της Προστασίας των Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα και της Ελεύθερης Κυκλοφορίας των Δεδομένων αυτών Νόμου. |
|  |  |
| Έκδοση Κανονισμών. | 14. Το Υπουργικό Συμβούλιο, έπειτα από εισήγηση της Αρμόδιας Αρχής, δύναται να εκδίδει Κανονισμούς για την καλύτερη εφαρμογή των διατάξεων του παρόντος Νόμου καθώς και για τον καθορισμό ή τη ρύθμιση οποιουδήποτε θέματος το οποίο χρήζει ή είναι δεκτικό καθορισμού, οι οποίοι δημοσιεύονται στην Επίσημη Εφημερίδα της Δημοκρατίας. |
|  |   |
| Έκδοση διαταγμάτων. | 15.-(1) Ο Υπουργός δύναται, έπειτα από εισήγηση της Αρμόδιας Αρχής, να εκδίδει διατάγματα, ως καθορίζονται στις διατάξεις του παρόντος Νόμου και των δυνάμει αυτού εκδιδόμενων Κανονισμών, τα οποία δημοσιεύονται στην Επίσημη Εφημερίδα της Δημοκρατίας. |
|  |  |
|  |  (2) Διάταγμα το οποίο εκδίδεται, δυνάμει των διατάξεων του παρόντος άρθρου, τίθεται σε ισχύ από την ημερομηνία δημοσίευσής του στην Επίσημη Εφημερίδα της Δημοκρατίας, εκτός εάν προβλέπεται σε αυτό διαφορετικά. |

ΠΑΡΑΡΤΗΜΑ

(Άρθρο 2)

Κατηγορίες Προϊόντων:

1. Τρόφιμα.
2. Βρεφικά είδη.
3. Είδη οικιακής χρήσης.
4. Αναψυκτικά, αλκοολούχα ποτά, νερό, χυμοί.
5. Είδη προσωπικής φροντίδας.
6. Τροφές για κατοικίδια.

Αρ. Φακ.: 23.01.064.062-2023

ΜΙ/ΧΓ